< Ansible

Ansible alakalmi parancsok

Szerző: Sallai András

Copyright © Sallai András, 2019

CC Attribution-Share Alike 4.0 International

Web: http://szit.hu

Modulok

Az ansible modulokat használ annak meghatározására, hogy mivel is dolgoznunk. Az alkalmi parancsok esetén a modulokat a -m kapcsolóval lehet megadni. Néhány modul:

ping – kapcsolat ellenőrzése

shell – parancs végrehajtása

user – felhasználók kezelése

Példák

Elérhetőség tesztelése

Az összes gép pingelése:

$ ansible -m ping all

Az all a hosts fájlban megadott összes gépre vonatkozik. A host fájlok központi megadását lásd a gépek fejezetben. A felhasználó készíthet saját hosts fájlokat is, aminek a helyét leírhatja a ~/.ansible.cfg konfigurációs fájlban.

Gépnevek lekérdezése

A célgépeken szeretnénk megjeleníteni a gépneveket:

$ ansible -m shell -a 'hostname' all

Szabad hely lekérdezése

$ ansible -m shell -a 'df -h' all

Bejelentkezett név

Kérdezzük le milyen néven jelentkezünk be:

$ ansible -m shell -a 'whoami' all

Felhasználó felvétele

Szeretnénk minden gépen felvenni egy mari nevű felhasználót:

$ ansible -b -K -m user -a 'name=mari' all
SUDO password:

Ellenőrzés egyik gépen:

$ ssh gepnev1

$ janos@gepnev1:~$ getent passwd mari
$ janos@gepnev1:~$ logout

Esetleg így is lehet:

$ janos@kontroll:~$ ansible -m shell -a 'getent passwd mari' all

Felhasználó eltávolítása

$ ansible -b -K -m user -a 'name=mari state=absent' all